诗词查询
睡起挼挲两眼眵,卷帘惟见水平池。
小窗幽寂无人到,自拨炉薰试一旗。
友人泛舟衡阳,遇风,舟濒覆。船上儿甫十龄,曳舟入港
,风引舟退,连曳儿仆,儿啼号不释缆,卒曳入港,儿两
掌骨见焉。
北风蓬蓬,大浪雷吼,小儿曳缆逆风走。
惶惶船中人,生死在儿手。
缆倒曳儿儿屡仆,持缆愈力缆縻肉,
儿肉附缆去,儿掌惟见骨。
掌见骨,儿莫哭,儿掌有白骨,江心无白骨。
北湖饭饱初不知,惟见从来方朵颐。
天公大似撩吾辈,不遣细和夔州诗。
渭树江云每忆君,别来惟见白头新。
百年谁是知心者,千里同为叹世人。
内景琴心飗谷夜,外丹火候杏园晨。
极知养道多余煆,何得长生及老身。
冻云封却驼冈路。有谁访、溪梅去。梦里疏香风似度。觉来惟见,一窗凉月,瘦影无寻处。明朝画笔江天暮。定向渔蓑得奇句。试问帘前深几许。儿童笑道,黄昏时候,犹是帘纤雨。
不饮胡为醉兀兀,此心已逐归鞍发。
归人犹自念庭闱,今我何以慰寂寞。
登高回首坡垅隔,惟见乌帽出复没。
苦寒念尔衣裳薄,独骑瘦马踏残月。
路人行歌居人乐,僮仆怪我苦凄恻。
亦知人生要有别,但恐岁月去飘忽。
寒灯相对记畴昔,夜雨何时听萧瑟。
君知此意不可忘,慎勿苦爱高官职。
(尝有夜雨对床之言,故云尔。
两眼昏花近十年,简编惟见字斑斑。
养生正合师黄石,招隐宁须待小山。
薄宦本无朱组愿,高眠得伴白云閒。
清风却似怜孤寂,时送禽声到枕间。
子房未虎啸,破产不为家。
沧海得壮士,椎秦博浪沙。
报韩虽不成,天地皆振动。
潜匿游下邳,岂曰非智勇。
我来圯桥上,怀古钦英风。
惟见碧流水,曾无黄石公。
叹息此人去,萧条徐泗空。
何事情怀郁不开,为思蓬阁谪仙才。
通宵空有梦魂去,隔月更无篇咏来。
夜室已闻啼蟋蟀,秋庭惟见长莓苔。
清晨懒把菱花照,两鬓如丝堪自咍。
衰草残云古战场,腥风吹血溅衣裳。
尘沙一望三千里,惟见马头斜日黄。
躬稼复樵渔,养亲还读书。
不闻官赐帛,惟见吏催租。
东皇趣归旆,行色在陇麦。
抚旧念易盈,感逝忧难释。
谓春姑徐驱,为我咏今夕。
天涯浩漫漫,迷路那可索。
林芳坐自销,庭草已如积。
南亭慨灵运,东园悲阮籍。
咨余畏简书,无路追群屐。
故知凝睇处,惟见嵊尖碧。
如邛欠宿愿,入越成误适。
一笑命渌樽,人生匪金石。
秋砧响落木,共坐茅君家。惟见两童子,林前汲井华。
空坛静白日,神鼎飞丹砂。麈尾拂霜草,金铃摇霁霞。
上章人世隔,看弈桐阴斜。稽首问仙要,黄精堪饵花。
枯槁形骸惟见耳,凋残鬓发只留须。
平生大节堪为底,今日灰心始见渠。
龙山落帽未多时,陈迹依然使我悲。
粲粲菊花何似好,阶前惟见束枯枝。
慊慊促夜弦,翩翩戒晨轴。
临分将列觞,指景念出宿。
羁思无定端,官程有成速。
含思登回陌,抱疢度遥陆。
前峰日衔岫,后蹊风出谷。
欲投近村去,惟见远烟绿。
冰溪渺森沉,玉山郁骈矗。
方远悲路长,逾前叹期促。
边障固优暇,边情易翻覆。
赞政谅匪难,布德在所勖。
古来固疆圉,岂皆藉颇牧?
汉室将衰兮四夷不宾,动干戈兮征战频。
哀哀父母生育我,见离乱兮当此辰。纱窗对镜未经事,
将谓珠帘能蔽身。一朝虏骑入中国,苍黄处处逢胡人。
忽将薄命委锋镝,可惜红颜随虏尘。(第一拍)
马上将余向绝域,厌生求死死不得。戎羯腥膻岂是人,
豺狼喜怒难姑息。行尽天山足霜霰,风土萧条近胡国。
万里重阴鸟不飞,寒沙莽莽无南北。(第二拍)
如羁囚兮在缧绁,忧虑万端无处说。使余力兮翦余发,
食余肉兮饮余血。诚知杀身愿如此,以余为妻不如死。
早被蛾眉累此身,空悲弱质柔如水。(第三拍)
山川路长谁记得,何处天涯是乡国。自从惊怖少精神,
不觉风霜损颜色。夜中归梦来又去,朦胧岂解传消息。
漫漫胡天叫不闻,明明汉月应相识。(第四拍)
水头宿兮草头坐,风吹汉地衣裳破。羊脂沐发长不梳,
羔子皮裘领仍左。狐襟貉袖腥复膻,昼披行兮夜披卧。
毡帐时移无定居,日月长兮不可过。(第五拍)
怪得春光不来久,胡中风土无花柳。天翻地覆谁得知,
如今正南看北斗。姓名音信两不通,终日经年常闭口。
是非取与在指撝,言语传情不如手。(第六拍)
男儿妇人带弓箭,塞马蕃羊卧霜霰。寸步东西岂自由,
偷生乞死非情愿。龟兹筚篥愁中听,碎叶琵琶夜深怨。
竟夕无云月上天,故乡应得重相见。(第七拍)
忆昔私家恣娇小,远取珍禽学驯扰。如今沦弃念故乡,
悔不当初放林表。朔风萧萧寒日暮,星河寥落胡天晓。
旦夕思归不得归,愁心想似笼中鸟。(第八拍)
当日苏武单于问,道是宾鸿解传信。学他刺血写得书,
书上千重万重恨。髯胡少年能走马,弯弓射飞无远近。
遂令边雁转怕人,绝域何由达方寸。(第九拍)
恨凌辱兮恶腥膻,憎胡地兮怨胡天。生得胡儿欲弃捐,
及生母子情宛然。貌殊语异憎还爱,心中不觉常相牵。
朝朝暮暮在眼前,腹生手养宁不怜。(第十拍)
日来月往相推迁,迢迢星岁欲周天。无冬无夏卧霜霰,
水冻草枯为一年。汉家甲子有正朔,绝域三光空自悬。
几回鸿雁来又去,肠断蟾蜍亏复圆。(第十一拍)
破瓶落井空永沉,故乡望断无归心。宁知远使问姓名,
汉语泠泠传好音。梦魂几度到乡国,觉后翻成哀怨深。
如今果是梦中事,喜过悲来情不任。(第十二拍)
童稚牵衣双在侧,将来不可留又忆。还乡惜别两难分,
宁弃胡儿归旧国。山川万里复边戍,背面无由得消息。
泪痕满面对残阳,终日依依向南北。(第十三拍)
莫以胡儿可羞耻,思情亦各言其子。手中十指有长短,
截之痛惜皆相似。还乡岂不见亲族,念此飘零隔生死。
南风万里吹我心,心亦随风渡辽水。(第十四拍)
叹息襟怀无定分,当时怨来归又恨。不知愁怨意若何,
似有锋铓扰方寸。悲欢并行情未快,心意相尤自相问。
不缘生得天属亲,岂向仇雠结恩信。(第十五拍)
去时只觉天苍苍,归日始知胡地长。重阴白日落何处,
秋雁所向应南方。平沙四顾自迷惑,远近悠悠随雁行。
征途未尽马蹄尽,不见行人边草黄。(第十六拍)
行尽胡天千万里,惟见黄沙白云起。马饥跑雪衔草根,
人渴敲冰饮流水。燕山仿佛辨烽戍,鼙鼓如闻汉家垒。
努力前程是帝乡,生前免向胡中死。(第十七拍)
归来故乡见亲族,田园半芜春草绿。明烛重然煨烬灰,
寒泉更洗沉泥玉。载持巾栉礼仪好,一弄丝桐生死足。
出入关山十二年,哀情尽在胡笳曲。(第十八拍)
凤楼十二重。
四户八绮窗。
绣桷金莲花。
桂柱玉盘龙。
珠帘无隔露。
罗幌不胜风。
宝帐三千所。
为尔一朝容。
扬芬紫烟上。
垂彩绿云中。
春吹回白日。
霜歌落塞鸿。
但惧秋尘起。
盛爱逐衰蓬。
坐视青苔满。
卧对锦筵空。
琴瑟纵横散。
舞衣不复缝。
古来共歇保
君意岂独浓。
惟见双黄鹄。
千里一相从。
空园响松竹,霰雪霭霏霏。
仰视长云色,皓然同一辉。
天寒鸣雁急,日暮行人希
惟见众小禽,啾唧满林飞。
阴风起何处,拂拂来吹衣。
俯念当世事,幽愤不可挥。
归来散群帙,独掩袁安扉。
中流片石倚孤雄,下有冯夷百尺宫。
滟滪西蟠浑失地,长江东去正无穷。
徒闻吴女埋香玉,惟见沙鸥乱雪风。
往事凄微何足问,永安宫阙草莱中。¤